# Mike Pompeo

| Mike Pompeo |
| --- |
|  |
|  |
| državni sekretar SAD nominacija |
| **Preuzima dužnost** 31. mart 2018 |
| Predsjednik | Donald Trump |
| Deputy | John Sullivan |
| Succeeding | Rex Tillerson |
| 6. direktor CIA-e |
| **inkumbent** |
| **Preuzeo dužnost** 23. januar 2017 |
| Predsjednik | Donald Trump |
| Deputy | Gina Haspel |
| Prethodi | John O. Brennan |
| Slijedi | Gina Haspel (nominacija) |
| Member of the U.S. House of Representatives from Kansas's Šablon:Ushr district |
| **Na položaju** 3. januar 2011 – 23. januar 2017 |
| Prethodi | Todd Tiahrt |
| Slijedi | Ron Estes |
|  |
| Lični detalji |
| Rođenje | Michael Richard Pompeo 30. decembra 1963.  (1963-12-30) Orange, Kansas, SAD |
| Politička stranka | Republikanska stranka |
| Supružnik/ci | Susan Pompeo |
| Djeca | 1 |
| Obrazovanje | United States Military Academy (BS) Harvard University (JD) |
| Vojna služba |
| Vjernost |  SAD |
| Služba/rod |  Sjedinjene Američke Države Army |
| Godine službe | 1986–1991 |
| Čin | Šablon:Dodseal kapetan |
| Unit | 2. eskadron 7. konjičke pukovnije, 4. pješadijska divozija |
| Bitke/ratovi | Zaljevski rat |
| \*ovisno o potvrdi od strane Senata |

**Michael Richard Pompeo** (30. decembar 1963 -) je američki republikanski političar i poslovni čovjek, koji je od 2017. godine vršio dužnost direktora CIA-e u administraciji predsjednika Donalda Trumpa. Prije toga je od 2011. vršio dužnost člana Predstavničkom doma Kongresa za 4. izborni okrug Kansasa.

14. marta 2018. je predsjednik Trump, nakon smjene državnog sekretara Rexa Tillersona najavio kako će na njegovo mjesto nominirati Mikea Pompea.

## Biografija

Pompeo je rođen u gradu Orange u Kaliforniji, te odrastao u porodici koja je sa očeve strane italijanskog porijekla. Nakon završene škole se uspio upisati na prestižnu Vojnu akademiju u West Pointu koji je 1986. godine završio kao prvi u klasi. Potom je pet godina kao oficir američke vojske i sudjelovao u Zaljevskom ratu, završivši službu u činu kapetana. Nakon odlaska iz vojske je upisao Pravni fakultet na Harvardu gdje je, između ostalog, bio u uredničkom kolegiju prestižnog studentskog časopisa *Harvard Law Review*. Nakon diplome je nekoliko godina radio za prestižnu washingtonsku advokatsku tvrtku Williams & Connolly. Godine 1998. se preselio u Wichitu u Kansasu gdje je zajedno sa nekoliko prijatelja sa Vojne akademije osnovao kompaniju za proizvodnju avionskih dijelova, koja je, između ostalih, postala poslovno povezana sa Koch Industries i Bain Capital.

Pompeo je u politiku službeno ušao 2010. godine kada se na izborima za mjesto kongresnika kandidirao u 4. okrugu Kansasa te uspio ishoditi republikansku nominaciju u srazu sa nekoliko lokalnih republikanskih političara. Pompeo je, usprkos kontroverzi vezanih uz (kasnije izbrisani) tvit koji je protumačen kao rasističko vrijeđanje demokratskog protivnika Raj Goylea, premoćno osvojio mandat na općim izborima. Mandat je uspio bez problema obraniti na sljedeća tri izbora (2012, 2014 i 2016. godine).

Pompeo, koji služi kao đakon Evangeličke prezbiterijanske crkve, se među republikanskim kongresnicima isticao po svojim desničarskim i konzervativnim stavovima. Žestoko je kritizirao administraciju predsjednika Baracka Obame, ali i zvižače koji su za vrijeme njegovog mandata razotkrili masovno prisluškivanje i kršenje ljudskih prava. Posebno se obrušio na Edwarda Snowdena za koga je tvrdio da bi ga trebalo pogubiti zbog veleizdaje.

Trump ga je za mjesto direktora CIA-e predložio 18. novembra 2016. godine, a potvrđen je od Senata 23. januara 2017. godine te preuzeo dužnost. Za vrijeme mandata je zbog svojih izjava, prije svega usmjerenih protiv Irana, stekao status jednog od vodećih jastrebova Trumpove administracije.

## Izvori

## Vanjske veze

* CIA Director Mike Pompeo Arhivirano 2019-04-09 na Wayback Machine-u
* Mike Pompeo na Projektu Open Directory
* Biography at the *Biographical Directory of the United States Congress*
* Voting record maintained by *The Washington Post*
* Campaign finance reports and data at the Federal Election Commission
* Biography, voting record, and interest group ratings at Project Vote Smart
* Nastupi na kanalu *C-SPAN*
* Maplight Campaign Contributions Arhivirano 2015-10-02 na Wayback Machine-u